Uf em Wäg zrugg nach Melbourne hämmer no en churze Abstächer uf Philip Island gmacht. Das isch e wunderschöni Insle direkt vor de Küste. Bsunders idrücklich isch de Räge gsi wo die ganz Ziit uf oises Auto abäprätscht isch :) Nachdems churz vorher no über 40 Grad gsi isch, hämmer plötzli all oisi Pulli und Jaggene müesse füresueche. Es isch sauchalt worde! Aber Melbourne und Umgäbig isch bekannt däfür, dass es a eim Tag 4 Jahresziite chan ha. Mer weiss am Morge nie, wies  Zabig usgseht.